**«Мәгариф турында» Татарстан Республикасы Законының**

**9 статьясына үзгәреш кертү хакында»**

**Татарстан Республикасы закон проектына**

**АҢЛАТМА**

«Мәгариф турында» Татарстан Республикасы Законының 9 статьясына үзгәреш кертү хакында» Татарстан Республикасы закон проекты (алга таба - закон проекты) Татарстан Республикасы мәгариф һәм фән өлкәсендә идарә итүнең нәтиҗәлелеген арттыру максатларында эшләнде.

Хәзерге вакытта «Мәгариф турында» 2013 елның 22 июлендәге 68-ТРЗ номерлы Татарстан Республикасы Законының 9 статьясындагы 2 өлеше нигезендә башлангыч гомуми, төп гомуми һәм урта гомуми белем бирү программалары буенча белем бирү эшчәнлеген гамәлгә ашыручы Татарстан Республикасы дәүләт мәгариф оешмаларында һәм Татарстан Республикасында муниципаль берәмлекләрнең муниципаль белем бирү оешмаларында белем алучылар киеменә карата үрнәк таләпләр Татарстан Республикасы Министрлар Кабинеты тарафыннан раслана дип билгеләнә.

Закон проекты белән күрсәтелгән үрнәк таләпләрне раслау буенча вәкаләтләрне Татарстан Республикасы Мәгариф һәм фән министрлыгы (алга таба – Министрлык) дәрәҗәсенә тапшыру күздә тотыла.

Министрлыкка югарыда күрсәтелгән вәкаләтне бирү Татарстан Республикасы территориясендә урнашкан гомуми белем бирү оешмаларында укучыларның мәктәп формасы таләпләре турындагы мәсьәләне җайга салуда нәтиҗәлелекне арттырырга, шулай ук таләпләргә үзгәрешләр кертүнең оперативлыгын арттырырга мөмкинлек бирәчәк.

Бу 38 статьясындагы 2 өлеше нигезендә үрнәк таләпләр Россия Федерациясе субъектлары дәүләт хакимиятенең вәкаләтле органнары тарафыннан раслана дип билгеләнә торган «Россия Федерациясендә мәгариф турында» 2012 елның 29 декабрендәге 273-ФЗ номерлы Федераль законга туры килә.